## Pravilnik o uvjetima i načinu prijevoza životinja

### NN 71/2001 (8.8.2001.), Pravilnik o uvjetima i načinu prijevoza životinja

# MINISTARSTVO POLJOPRIVREDE I ŠUMARSTVA

1243

Na temelju članka 17. Zakona o dobrobiti
životinja (»Narodne novine« broj 19/99.) ministar poljoprivrede i šumarstva
donosi

## PRAVILNIK

### O UVJETIMA I NAČINU PRIJEVOZA ŽIVOTINJA

I. OPĆE ODREDBE

Članak 1.

Ovim se Pravilnikom određuju opći i
posebni uvjeti za prijevoz životinja, način prijevoza, obveze prijevoznika,
međunarodni prijevoz i nadzor nad provođenjem ovoga Pravilnika.

Članak 2.

Ovaj Pravilnik odnosi se na prijevoz:

a) domaćih kopitara, goveda, ovaca, koza i
svinja,

b) peradi, domaćih ptica i kunića,

c) drugih sisavaca i ptica,

d) drugih kralježnjaka i hladnokrvnih
životinja.

Ovaj Pravilnik ne odnosi se na prijevoz:

a) koji nije u komercijalne svrhe,

b) pojedinačih životinja u pratnji fizičke
osobe koja je odgovorna za životinju tijekom prijevoza,

c) kućnih ljubimaca u pratnji njihovih
vlasnika,

d) od strane stočara ili uzgajivača
uporabom poljoprivrednih vozila ili prijevoznih sredstava koja im pripadaju,
ako zemljopisne okolnosti nalažu nekomercijalno sezonsko preseljenje određenih
vrsta životinja u druga klimatska područja,

e) na udaljenost do 50 km, računajući od
početka prijevoza životinja do mjesta odredišta.

Članak 3.

U ovome Pravilniku pojedini pojmovi imaju
sljedeće znače­nje:

a) *“prijevozno
sredstvo”* - kutije, kavezi itd. te oni dijelovi cestovnih i željezničkih
vozila, brodova i zrakoplova koji se koriste za utovar i prijevoz životinja,
kao i kontejneri za cestovni, pomorski ili zračni prijevoz,

b)
*“prijevoz”* - svako kretanje životinja prijevoznim sredstvom, što
uključuje utovar, pretovar i istovar životinja,

c)
*“mjesto odmora”* - mjesto na kojem se putovanje prekida radi odmora,
hranjenja i napajanja životinja,

d)
*“mjesto pretovara”* - mjesto na kojemu se prijevoz prekida radi pretovara
životinja iz jednog prijevoznog sredstva u drugo,

e)
*“mjesto polazišta”* - mjesto u kojemu su životinje prvi puta utovarene u
prijevozno sredstvo ili bilo koje mjesto utovara na kojem su životinje
istovarene i smještene tijekom 24 sata, napajane, hranjene te, po potrebi,
njegovane, ali isključujući bilo kakvo mjesto odmora ili pretovara. Mjesto
polazišta mogu biti i sajmovi i sabirni centri, odobreni za tu djelatnost u
skladu sa propisima, ako je mjesto prvog utovara životinja udaljeno manje od 50
km od sajma ili sabirnog centra ili ako su životinje, premda je udaljenost od
sajma ili sabirnog centra veća od 50 km, imale razdoblje odmora u skladu sa
propisima i bile napajane i hranjene prije ponovnog utovara,

f)
*“mjesto odredišta”*- mjesto na kojem se životinja istovaruje iz
prijevoznog sredstva, ali isključujući mjesto odmora ili mjesto pretovara,

g)
*“putovanje”*- prijevoz od mjesta polazišta do mjesta odredišta,

h)
*“razdoblje odmora”*- u tijeku putovanja neprekinuto razdoblje tijekom
kojega se životinje ne prevoze prijevoznim sred­stvom,

i)
*“prijevoznik”*- svaka fizička ili pravna osoba koja prevozi životinje za
svoj ili za račun druge osobe ili obavlja prijevoz osiguranjem prijevoznog
sredstva za prijevoz životinja u korist treće osobe, ako je navedeni prijevoz
komercijalne prirode i ako se provodi u svrhu ostvarivanja prihoda,

j)
*“organizator prijevoza”* - posjednik životinja ili druga pravna ili
fizička osoba koja osigurava da su prije početka prijevoza životinja osigurani
svi propisani uvjeti,

k)
*“plan puta”* - dokument koji mora pratiti svaku pošiljku životinja za
koju je tako propisano te mora biti ispunjen u skladu s propisima,

l)
*“pošiljka životinja”* - određen broj životinja iste vrste koju u domaćem
ili međunarodnom prijevozu prati veterinarska svjedodžba o zdravlju i
podrijetlu životinja, koje se prevoze istim prijevoznom sredstvom i dolaze iz
iste države tj. dijela države,

m)
*“pratitelj životinja”* - osoba koja prati životinje tijekom prijevoza,
nadzire ih, hrani i napaja te u slučaju potrebe pomuze i pomaže pri porodu.
Pratitelja životinja osigurava organizator prijevoza ili prijevoznik, a mora
imati potrebno znanje za postupanje sa životinjama i o njezi životinja tijekom
prijevoza.

II. OPĆI UVJETI ZA PRIJEVOZ DOMAĆIH
KOPITARA, GOVEDA, OVACA, KOZA I SVINJA

Članak 4.

Ni jedna životinja ne smije se prevoziti
ako nije sposobna za planirano putovanje i ako nije osigurana briga o njoj
tijekom putovanja i po dolasku na odredište. Bolesne ili ozlijeđene životinje
nisu sposobne za prijevoz.

Odredbe stavka
1. ovoga članka ne odnose se na:

1)
životinje koje su lakše ozlijeđene ili bolesne, a čiji prijevoz ne bi uzrokovao
dodatne patnje,

2)
životinje koje se prevoze u svrhu znanstvenog istraživanja koje je odobreno od
strane nadležnih vlasti,

3)
ozlijeđene ili bolesne životinje do tj. od veterinarske organizacije.

Nije
dopušteno prevoziti bređe životinje za koje postoji vjerojatnost da će roditi
tijekom prijevoza, životinje koje su rodile 48 sati prije puta i novorođene
životinje kojima pupak nije potpuno zarastao.

Životinje
koje tijekom prijevoza obole ili se ozlijede moraju se odvojiti od ostalih
životinja i mora im se čim prije osigurati pomoć i veterinarska skrb, a u
slučaju potrebe usmrtiti ih na način koji im neće uzrokovati nepotrebne patnje.

Može
se dopustiti prijevoz životinja zbog pružanja hitne veterinarske pomoći ili u
svrhu klanja iz nužde iako nisu ispunjeni zahtjevi ovoga Pravilnika, ali samo
onda kada to životinjama neće prouzročiti nepotrebne patnje.

Članak 5.

Utovar i istovar obavlja se danju, a samo
iznimno noću ako je osigurana odgovarajuća rasvjeta.

Utovar i istovar životinja mora se obaviti
na takav način da životinje ne budu izvrgnute nepotrebnom uznemiravanju i
patnji.

Pribor za tjeranje životinja
(elektrogonič) dopušteno je upotrijebiti samo u iznimnim situacijama kada se
životinja neće pomaknuti i to samo kod odraslih goveda i svinja na stražnjem
dijelu tijela, u trajanju ne duljem od 1 sekunde. Životinja mora pred sobom
imati dovoljno prostora da se može pomaknuti naprijed.

Zabranjeno je životinje tući ili ih
pritiskati na osjetljive dijelove tijela ili im pojedine dijelove tijela
savijati.

Za utovar i istovar životinja mora se
upotrebljavati primjerena oprema poput mostova, rampi ili prijelaza. Pod
navedene opreme mora biti izrađen na način da sprječava klizanje, a oprema mora
biti opremljena bočnim štitnicima. Tijekom utovara, pretovara ili istovara
životinje ne mogu visjeti pomoću mehaničkih sredstava niti se smiju dizati ili
vući za glavu, rogove, noge, rep ili runo. Mora se izbjegavati upotreba
elektrogoniča u onoj mjeri u kojoj je to moguće.

Članak 6.

Rampe za utovar i istovar životinja moraju
biti napravljene tako da ne dolazi do klizanja i ispadanja životinja. Rampe
moraju ispunjavati sljedeće uvjete:

```
Vrsta životinja        Nagib rampe    Visina stranica Visina pojedine stepenice                     Udaljenost između vrha
```

```
                                              ograde  (od tla do vrha rampe)                        rampe i prijevoznog
```

```
                                                                                                    srestva
```

```
                                                     GOVEDA
```

```
Telad                  ne veći od 20ř  ne manje od 1 m        ne više od 12 cm                      ne više od 3 cm
```

```
Odrasla goveda         ne veći od 20ř  ne manje od 1,6 m      ne više od 25 cm                      ne više od 3 cm
```

```
                                              OVCE I KOZE
```

```
Janjad i jarad         ne veći od 30ř  ne manje od 1,3 m      manje od 12 cm                        ne više od 1,5 cm
```

```
Odrasle ovce i koze    ne veći od 30ř  ne manje od 1,3 m      ne više od 12 cm                      ne više od 1,5 cm
```

```
SVINJE
```

```
Prasad                 ne veći od 20ř  ne manje od 90c m      manje od 12cm za prasad do 30kg        ne više od 1,5 cm
```

```
Odrasle svinje         ne veći od 20ř  ne manje od 90c m      ne više od 12 cm                      ne više od 1,5 cm
```

```
KONJI
```

```
Konji                  ne veći od 20ř  ne manje od 1,6 m      ne više od 25 cm                      ne više od 6 cm
```

```
if !supportEmptyParas endif
```

```
if !supportEmptyParas endif
```

```
Članak 7.
```

Životinjama za vrijeme prijevoza mora biti
osiguran primjeren prostor za stajanje u prirodnom položaju te dostatan prostor
unutar odjeljka i na svakoj razini u odjeljku kako bi se osiguralo primjereno
prozračivanje nad životinjama, pri čemu se ni na koji način ne sprječava
njihovo prirodno kretanje. Po potrebi, treba osigurati i pregrade kako bi se
životinje zaštitile od pada tijekom prijevoza. Ukoliko posebni uvjeti za
zaštitu dobrobiti životinja ne zahtijevaju drukčije, mora biti osigurano i
mjesto za ležanje.

Za trajanja prijevoza životinjama mora u
propisanim razmacima biti osigurana dostatna količina higijenski ispravne vode
i hrane.

Prijevozna sredstva i kontejneri za
prijevoz životinja moraju biti izgrađeni i korišteni na način da životinje
štite od neugodnih vremenskih utjecaja i naglašenih razlika u klimatskim
uvjetima.

Prozračivanje
i zračni prostor moraju biti u skladu s uvjetima prijevoza i primjereni vrstama
životinja koje se prevoze. Životinje moraju biti smještene na način koji neće
uzrokovati smetnje u prozračivanju.

Članak 8.

Ako životinje
različitih vrsta putuju istim prijevoznim sredstvom moraju biti odvojene prema
vrstama, osim u slučaju zajednice takvih životinja kada bi odvajanje uzrokovalo
tjeskobu.

Ne smiju se u
istoj pošiljci prevoziti životinje koje su prirodno neprijateljski raspoložene
jedne prema drugima ili životinje koje bi mogle ozlijediti ili usmrtiti jedna
drugu.

Ako se životinje
različite dobi prevoze istim prijevoznim sredstvom odrasle životinje treba
držati odvojeno od mladunčadi, osim u slučaju ženki koje putuju sa mladunčadi
koja sisaju.

Nekastrirani odrasli mužjaci moraju se
držati odvojeno od ženki da ne bi došlo do neželjene bređosti. Odrasli rasplodni
nerastovi moraju biti međusobno odvojeni. Ova odredba se primjenjuje i na
pastuhe.

 Odredbe stavka 1., 2., 3. i 4. ovoga članka
primjenjuju se ukoliko životinje nisu uzgajane u združljivim skupinama ili
ukoliko nisu naviknute jedne na druge.

Članak 9.

Kopitari
se ne smiju prevoziti u vozilima koja imaju više od jednog kata.

Kopitari
tijekom prijevoza moraju nositi ular osim neukro­ćene ždrjebadi ili životinja
koje se prevoze u pojedinačnim boksovima.

Ako su životinje za prijevoza vezane, uže
ili drugo sredstvo za vezanje mora biti dovoljno jako da se u normalnim
okolnostima prijevoza ne prekine, dovoljno dugačko da životinjama omogu­ćava da
po potrebi legnu, jedu i piju te mora biti oblikovano na način da nema
opasnosti od gušenja ili ozljeđivanja.

Životinje
tijekom prijevoza ne smiju biti vezane za rogove ili za nosne prstene, niti im
noge smiju biti vezane zajedno.

Ako
se životinje prevoze u skupinama mora se osigurati da se životinje koje su
neprijateljski raspoložene jedne prema drugima ne prevoze zajedno ili da su im
stražnja kopita raskovana.

Članak 10.

U prijevoznom sredstvu ne smije se skupa sa
životinjama prevoziti terete koji bi mogli utjecati na dobrobit životinja
tijekom prijevoza.

Članak
11.

Prijevozna
sredstva koja se koriste za prijevoz životinja moraju odgovarati propisanim
uvjetima te osigurati životinje od ispadanja ili bijega i moraju biti izgrađena
i korištena na način da se izbjegne ozljeđivanje i nepotrebna patnja životinja
i osigura njihova sigurnost tijekom prijevoza.

Pod
prijevoznog sredstva ili kontejnera mora biti dovoljno čvrst da podnese težinu
životinja koje se prevoze, mora biti od materijala koji sprječava klizanje
životinja, a ako se sastoji od bilo kakvih razmaka ili perforacija iste moraju
biti savršeno glatke radi sprječavanja ozljeđivanja životinja.

Pod
mora biti pokriven dostatnom količinom stelje za upijanje izmeta, osim ukoliko
se to može riješiti na drukčiji način koji ima barem iste prednosti ili ukoliko
se izmet redovito uklanja.

Prijevozna
sredstva i kontejneri za prijevoz životinja moraju biti jednostavni za
čišćenje, pranje i dezinfekciju.

Prostori
za životinje ili kontejneri za prijevoz životinja moraju biti takvi da je
omogućen inspekcijski pregled i njega životinja.

Tijekom prijevoza i premještanja kontejneri moraju
uvijek biti u stojećem položaju i ne smiju biti izloženi jakim udarcima ili
tresenju.

Članak
12.

Prostori
za životinje ili kontejneri u kojima se prevoze životinje moraju biti
obilježeni čitljivim i dovoljno velikim i vidljivim natpisom koji ukazuje na
nazočnost živih životinja: “ŽIVE ŽIVOTINJE” i znakom koji ukazuje na stojeći
položaj životinja. U međunarodnom prijevozu osim na hrvatskom jeziku mora biti
natpis i na engleskom jeziku: “LIVE ANIMALS”.

Članak
13.

Radi osiguravanja potrebne njege životinja
tijekom prijevoza s pošiljkom životinja mora biti pratitelj, osim u sljedećim
slučaje­vima:

a) ako se životinje prevoze u zatvorenim i
dostatno pro­zra­čivanim kontejnerima koji sadrže dostatnu količinu hrane i
vode za dvostruko dulje putovanje od predviđenog, a koja se nalazi u posudama
koje se ne mogu prevrnuti,

b) ako prijevoznik obavlja i poslove
pratitelja,

c)
ako je organizator prijevoza imenovao zastupnika koji će se brinuti o
životinjama na mjestima primjerenim za odmor životinja.

Članak 14.

 Pratitelj
ili zastupnik pošiljatelja dužan je brinuti o životinjama u skladu s odredbama
ovoga Pravilnika.

Krave u laktaciji moraju biti pomuzene u
razmacima od 12 sati ali ne više od 15 sati.

Rasvjeta mora biti primjerena da bi pratitelj
mogao pružiti propisanu njegu životinjama.

Članak 15.

Životinje se smiju utovariti isključivo u
prijevozna sredstva koja su bila temeljito očišćena, oprana i dezinficirana.

Uginule
životinje, stelja i izmet moraju biti uklonjeni u najkraćem mogućem roku.

Članak
16.

Životinje
od mjesta polazišta do mjesta odredišta treba prevesti u čim kraćem roku u
skladu s odredbama ovoga Pravilnika.

Članak
17.

Pošiljke
živih životinja pri provođenju izvoznih, uvoznih i tranzitnih postupaka imaju
prednost pred drugim pošiljkama.

Zbog
čim bržeg izvođenja u stavku 1. ovoga članka navedenih postupaka pošiljka se
mora nadležnom graničnom veterinarskom inspektoru najaviti najmanje 12 sati
prije dolaska na državnu granicu.

Članak
18.

Mjesta
na kojima se obavljaju veterinarsko-zdravstveni pregledi i kroz koje redovno
prolaze pošiljke živih životinja u većem broju moraju imati uređene objekte za
odmor, hranjenje i napajanje životinja.

Takvi
objekti mogu biti i na prostoru susjedne države.

Na
planu puta mora biti naznačeno da je bilo provedeno propisano odmaranje,
hranjenje i napajanje životinja.

Ako
granični veterinarski inspektor nakon provjere plana puta utvrdi da nisu
poštovani propisani zahtjevi neće dopustiti ulazak i provoz životinja preko
područja Republike Hrvatske.

III. UVJETI ZA
PRIJEVOZ DOMAĆIH KOPITARA, GOVEDA, OVACA, KOZA I SVINJA S OBZIROM NA VRSTU
PRIJEVOZNOG SREDSTVA

A. Posebne odredbe za prijevoz
željeznicom

Članak 19.

Svaki željeznički vagon koji se koristi za
prijevoz životinja mora biti obilježen oznakom koja ukazuje na nazočnost živih
životinja, osim ukoliko se životinje prevoze u kontejnerima. Ukoliko se
životinje ne prevoze u vagonima koji su posebno namijenjeni prijevozu životinja
mogu se prevoziti u pokrivenim vagonima koji mogu prometovati  velikom brzinom te koji imaju dostatno
velike zračne otvore ili ventilacijski sustav koji će biti učinkovit i pri
malim brzinama.

Unutarnje pregrade vagona moraju biti od
drveta ili drugog primjerenog materijala, savršeno glatke i opremljene obručima
ili šipkama na primjerenoj visini, za koje se životinje mogu vezati.

Članak 20.

Ukoliko se ne prevoze u pojedinačnim
boksovima kopitari moraju biti vezani na način da svi budu okrenuti na istu
stranu vozila ili tako da gledaju jedni u druge. Ždrjebad i neukroćene životinje
se ne vezuju.

Kopitari moraju u željezničkom prijevoznom
sredstvu biti vezani na takvoj udaljenosti da nisu stiješnjeni jedni uz druge
ili uz stranice prijevoznog sredstva.

Članak 21.

Velike životinje utovaruju se na način da
pratitelju bude omogućeno kretanje između njih.

Članak 22.

Ukoliko je potrebno odvajanje životinja u
skladu sa člankom 8. ovoga Pravilnika, isto se može izvršiti bilo njihovim
vezanjem u odvojenim dijelovima vagona, ako to prostor dopušta, bilo pregrađivanjem
vagona prikladnim pregradama.

Članak 23.

Kod sastavljanja vlakova i tijekom svakog
kretanja vagona moraju biti poduzete sve mjere opreza kako bi se izbjegli jaki
udarci i trzaji vagona u kojima se nalaze životinje.

B. Posebne
odredbe za cestovni prijevoz

Članak 24.

Vozila za cestovni prijevoz životinja
moraju biti konstruirana tako da iz njih životinje ne mogu ispasti ili pobjeći
i da osiguravaju sigurnost životinja te moraju biti opremljena krovom koji
pruža djelotvornu zaštitu od neprikladnih vremenskih utjecaja.

Članak 25.

U vozilima koja se upotrebljavaju za
prijevoz velikih životinja za koje je uobičajeno da budu vezane mora biti
osigurana oprema za vezanje životinja.

Ako unutarnji dio vozila mora biti
podijeljen, pregrade moraju biti od čvrstog materijala.

Članak 26.

Vozila za cestovni prijevoz životinja
moraju imati opremu u skladu sa člankom 5. stavkom 5. i člankom 11. ovoga
Pravilnika. Osim toga moraju ispunjavati i uvjete iz Dodatka I. koji je
sastavni dio ovoga Pravilnika.

C. Posebne odredbe za pomorski ili
riječni prijevoz

Članak 27.

Oprema brodova mora biti takva da se
životinje mogu prevoziti bez ozljeđivanja i nepotrebne patnje.

Članak 28.

Životinje se ne smiju prevoziti na
otvorenim palubama, osim u prikladno osiguranim kontejnerima ili na drugi
prikladan način koji životinjama tijekom putovanja pruža primjerenu zaštitu od
mora i neprikladnih vremenskih uvjeta.

Životinje
moraju biti vezane ili odgovarajuće smještene u oborima, kontejnerima ili na
drugi odgovarajući način.

Moraju
biti osigurani primjereni prolazi za pristup svim oborima, kontejnerima ili
vozilima u kojima su smještene životinje.

Mora
biti osigurana primjerena rasvjeta.

Mora
biti osiguran dovoljan broj pratitelja u odnosu na broj životinja koje se
prevoze i na trajanje putovanja.

Članak
29.

Na
svim dijelovima broda, u kojima su životinje smještene mora biti sistem odvoda
koji mora biti higijenski održavan.

Na
brodu se mora nalaziti i odgovarajuća oprema za klanje životinja u slučaju
potrebe.

Članak
30.

Brodovi
kojima se prevoze životinje moraju se prije isplovljavanja opskrbiti dostatnim
zalihama pitke vode – ako nisu opremljeni primjerenim sustavom koji omogućuje
njenu proizvodnju – te dostatnom količinom primjerene stočne hrane, s obzirom
na vrstu i broj životinja koje se prevoze kao i trajanje putovanja.

Članak
31.

Moraju
se poduzeti mjere da se tijekom putovanja, ako to bude potrebno, osigura
odvajanje bolesnih ili ozlijeđenih životinja i po potrebi njihova izolacija,
kao i pružanje prve pomoći.

Članak
32.

Odredbe članka 29. do 33. ovoga Pravilnika neće
se primjenjivati za prijevoz životinja u željezničkim ili cestovnim prijevoznim
sredstvima koja se prevoze trajektima ili sličnim plovilima.

Članak
33.

Ako
se životinje prevoze u željezničkim vagonima utovarenim na brod mora im se
osigurati primjereno prozračivanje tijekom cijelog putovanja.

Pri
prijevozu životinja cestovnim vozilima utovarenim na brod mora biti odjeljak za
životinje pričvršćen za vozilo. Vozilo i odjeljak za životinje moraju biti
sigurno pričvršćeni za palubu. Na pokrivenoj palubi takvoga broda mora se
održavati dostatno prozračivanje s obzirom na broj vozila koja se prevoze.
Vozilo sa životinjama mora biti smješteno uz dovod svježeg zraka.

Odjeljak
za životinje mora biti opremljen dostatnim brojem otvora za zrak ili drugih
sredstava koja omogućuju primjereno prozračivanje. Kako bi se osiguralo
primjereno prozračivanje unutar odjeljka za životinje kao i na svakoj razini
istoga mora postojati dostatan prostor iznad životinja kada se nalaze u prirodnom
stojećem položaju.

Mora
se osigurati izravan pristup svakom dijelu odjeljka za životinje kako bi ih se
moglo hraniti i napajati tijekom putovanja te im se pružiti potrebna njega.

D. Posebne odredbe za zračni prijevoz

Članak 34.

Životinje se u zrakoplove mogu utovariti i
prevoziti u kontejnerima, kavezima ili pojedinačnim odjeljcima primjerenim
vrsti životinje, uz poštivanje važećih zahtjeva Međunarodnog udru­ženja zračnih
prijevoznika (IATA – International Air Transport Association) odnosno međunarodnih
propisa o zračnom prijevozu živih životinja.

Za vrijeme zračnoga prijevoza moraju se
poduzeti mjere radi izbjegavanja izrazito visokih ili niskih temperatura u
zrakoplovu, vodeći računa o vrstama životinja, a treba izbjegavati i velike
promjene tlaka zraka.

U teretnom zrakoplovu mora se nalaziti i
odgovarajuća oprema za klanje životinja, ako to bude potrebno.

IV. PRIJEVOZ
PERADI, DOMAĆIH PTICA I KUNIĆA

Članak 35.

Odredbe
članka 4. stavka 1., 2. i 3., članka 7., članka 8. stavka 1. i 2., članka 10.,
11.,12., 13., članka 14. stavak 1. i 3., članka 15., 16., 17., 19., 23., 24.,
27., 30., 31., 33. i 34. ovoga Pravilnika primjenjuju se na odgovarajući način
i pri prijevozu peradi, domaćih ptica i kunića.

Članak 36.

Ako su životinje utovarene u klijetkama
ili kontejnerima koji su složeni jedan na drugoga ili u vozilu koje ima više od
jednog kata, treba se pobrinuti da izmetine ne padaju na životinje smještene
ispod.

Primjerena stočna hrana i higijenski
ispravna voda mora biti na raspolaganju u dostatnim količinama, osim u slučaju:

- putovanja koje traje manje od 12 sati,
ne računajući vrijeme utovara i istovara,

- putovanja koje traje manje od 24 sata za
piliće svih vrsta, pod uvjetom da bude dovršeno u roku od 72 sata nakon
valenja.

V. PRIJEVOZ
DOMAĆIH PASA I MAČAKA

Članak 37.

Odredbe članka 4. stavka 1., 2., 3. i 4.,
članka 7., članka 8. stavka 1., 2. i 3., članka 10., 11., 12., članka 14.
stavka 1. i 3., članka 15., 16., 17., 19., 23., 24., 27., 28., 29., 30., 31.,
33. i 34. ovoga Pravilnika primjenjuju se na odgovarajući način i pri prijevozu
domaćih pasa i mačaka.

Članak 38.

Životinje se tijekom prijevoza moraju
hraniti u vremenskim razmacima koji nisu dulji od 24 sata te napajati u
vremenskim razmacima koji nisu dulji od 12 sati. Jasne upute o hranjenju i napajanju
životinja moraju u pisanom obliku pratiti pošiljku.

Ženke koje se tjeraju moraju biti odvojene
od mužjaka.

VI. PRIJEVOZ
DRUGIH SISAVACA I PTICA

Članak 39.

Odredbe iz ovog poglavlja primjenjivat će
se na prijevoz onih sisavaca i ptica koji nisu obuhvaćeni odredbama iz
prethodnih poglavlja.

Odredbe članka 4., 5., 7., članka 8.
stavka 1., 2. i 3., članka 10., 11., 12., 13., članka 14. stavka 1. i 3.,
članka 15., 16., 17., 19., 23., 24., 27., 28., 29., 30., 31., 33. i 34. ovoga
Pravilnika primjenjuju se na odgovarajući način i pri prijevozu životinja iz
stavka 1. ovoga članka.

Članak 40.

Mogu se prevoziti isključivo one životinje
koje su sposobne za prijevoz i koje su dobrog zdravstvenog stanja. Životinje
koje su očito u visokom stupnju trudnoće ili životinje koje su nedavno rodile,
kao i mladunčad koja nije sposobna sama se hraniti i koja nije u pratnji majke,
ne smatra se sposobnom za prijevoz. Iznimka od ovih odredbi može biti
napravljena u izvanrednim okolnostima, ako je u interesu životinja nužno da
putuju do mjesta u kojemu im može biti pružena primjerena skrb.

Životinjama se ne smiju davati sredstva za
umirenje osim u izuzetnim slučajevima, isključivo pod izravnim nadzorom
veterinara. Podrobni podaci o svakom davanju sredstava za umirenje moraju pratiti
životinju od mjesta polazišta do mjesta odredišta.

Članak 41.

Životinje se mogu prevoziti isključivo u
primjereno konstruiranim prijevoznim sredstvima, na kojima je postavljena
obavijest o tome jesu li životinje koje se u njima nalaze divlje ili opasne.

Pošiljku životinja moraju pratiti pisane
upute s obzirom na hranjenje i napajanje te bilo kakvu posebnu brigu koja je
potrebna životinjama.

Životinje različitih vrsta ne mogu biti
smještene u isti prostor tijekom prijevoza.

Životinje iste vrste ne mogu biti
smještene u isti prostor tijekom prijevoza osim ako je poznato da su združljive
jedne s drugima.

Jelenska divljač se ne smije prevoziti dok
ima baršunast ovoj na rogovima.

Ptice se tijekom prijevoza moraju držati u
polumraku.

Morske sisavce stalno mora pratiti
kvalificirani pratitelj.

Na svim stijenkama kontejnera mora
postojati dodatno prozračivanje pomoću otvora primjerene veličine, kako bi se
osigurao dostatan dotok zraka u svako doba. Navedeni otvori moraju biti takve
veličine da onemogućavaju da životinje dođu u dodir s osobama koje rukuju
kontejnerom ili da se same ozlijede.

Na svim stijenkama, stropovima i temeljima
kontejnera moraju biti postavljene razdjelne šipke primjerene veličine kako bi
se osigurao slobodan protok zraka do životinja u slučaju slaganja kontejnera
jednih na druge ili u slučaju smještaja tereta u zatvoreni prostor.

Životinje ne smiju biti smještene u
blizini hrane za životinje ili na mjestima kojima neovlaštene osobe imaju
pristup.

Članak 42.

Životinje obuhvaćene Konvencijom o
međunarodnoj trgovini ugroženim vrstama životinja i bilja (“CITES” – Convention
on International Trade in Endangered Species of Wild Fauna and Flora) moraju se
prevoziti u skladu s važećim odredbama iz “Cites”-ovih smjernica za prijevoz i
pripremu otpreme živih divljih životinja i bilja.

 U
slučaju zračnog prijevoza, moraju se prevoziti minimalno u skladu s važećim
propisima Međunarodnog udruženja zračnih prijevoznika (IATA) kojima se uređuje
prijevoz živih životinja. Životinje moraju biti prevezene na svoje odredište u
najkraćem mogućem roku.

VII. PRIJEVOZ DRUGIH VRSTA KRALJEŽNJAKA I
HLADNOKRVNIH ŽIVOTINJA

Članak 43.

Ostali kralježnjaci i hladnokrvne
životinje moraju se prevoziti u takvim kontejnerima i uvjetima, naročito u
odnosu na prostor, prozračivanje, temperaturu i sigurnost i s takvom opskrbom
vodom i kisikom koji su primjereni njihovoj vrsti.

Članak 44.

Životinje koje su obuhvaćene “Cites”-om
moraju se prevoziti u skladu s važećim odredbama “Cites”-ovih smjernica za prijevoz
i pripremu otpreme živih divljih životinja i bilja.

U slučaju zračnog prijevoza moraju se
prevoziti minimalno u skladu s važećim propisima Međunarodnog udruženja zračnih
prijevoznika (IATA) kojima se uređuje prijevoz živih životinja.

Životinje moraju biti prevezene na svoje
odredište u najkra­ćem mogućem roku.

Članak 45.

Žive ribe smiju se prevoziti samo u
posebno prilagođenim prijevoznim sredstvima ili kontejnerima s vodom, koji
posjeduju naprave koje ribama osiguravaju dovoljnu količinu kisika.

VIII. OBVEZE
ORGANIZATORA PRIJEVOZA I PRIJEVOZNIKA

Članak 46.

Životinje prije stavljanja u promet moraju
biti propisno označene i moraju posjedovati propisanu dokumentaciju koja
nadležnim vlastima omogućuje provjeru:

- njihova podrijetla i vlasništva,

- mjesta polaska pošiljke i mjesta
odredišta,

- datum i vrijeme polaska.

Članak 47.

Organizator prijevoza mora prije početka
prijevoza osigurati da su životinje propisno označene, da imaju propisanu
veterinarsko-zdravstvenu i drugu dokumentaciju, da su sposobne za prijevoz te
osigurati i druge propisane uvjete za početak putovanja.

Za prijevoz životinja u skladu s ovim
Pravilnikom odgovoran je prijevoznik.

Međusobni odnos organizatora prijevoza i
prijevoznika uređuje se ugovorom.

Pratitelj pošiljke koji prati životinje
tijekom prijevoza mora imati i na zahtjev nadležnog veterinarskog inspektora
dati na uvid Uvjerenje o završenom tečaju kojim stječe potrebna znanja za rad
sa životinjama i brigu o njima, a po potrebi i pružanje primjerene njege
životinjama, izdanom od strane Hrvatske veterinarske komore.

Program tečaja odobrava Uprava za
veterinarstvo.

Pratitelji životinja pri uvozu ili provozu
moraju imati odgo­varajuću potvrdu izdanu od nadležne strane države u skladu sa
stavkom 4. ovoga članka.

Hrvatska veterinarska komora vodi
evidenciju izdanih uvje­renja iz stavka 4. ovoga članka.

Članak 48.

Za životinje iz članka 2. stavka 1.
podstavka 1. ovoga Pravilnika koje se izvoze ili kada putovanje traje dulje od
8 sati, prijevoznik mora sastaviti plan puta u 2 primjerka u skladu sa Dodatkom
II. koji je sastavni dio ovoga Pravilnika.

Ako je u putovanje uključeno više
prijevoznika ili ako se životinje tijekom putovanja pretovaruju u različita
prijevozna sred­stva, organizator prijevoza mora osigurati plan puta za cijelo
putovanje.

U plan puta mora biti upisan cijeli put od
mjesta polaska do mjesta odredišta sa svim mjestima za odmaranje, napajanje,
hranjenje i pretovar životinja.

Članak 49.

Plan puta podnosi se nadležnoj
veterinarskoj organizaciji prije izdavanja svjedodžbeo zdravstvenom
stanju životinja (u daljnjem tekstu: svjedodžba).

 U
plan puta mora se upisati broj/brojevi svjedodžbe te mora imati pečat i potpis
nadležnog ovlaštenog veterinara ovlaštene veterinarske organizacije pri utovaru
u mjestu polaska i pri istovaru na odredištu.

Prijevoznik mora osigurati da je plan puta
cijelo vrijeme puta kod osobe koja obavlja prijevoz životinja. U plan puta
upisuje se vrijeme i mjesto odmaranja ili mjesto pretovara životinja.

U slučaju izvoza životinja nadležni
granični veterinarski inspektor ocjenjuje i upisuje u plan puta da li su
životinje sposobne za nastavak putovanja.

Troškove pregleda plaća prijevoznik.

Po svom povratku prijevoznik je dužan
vratiti plan puta nadležnoj ovlaštenoj veterinarskoj organizaciji u mjestu polaska
koja ga je dužna čuvati 3 godine.

Iste će se odredbe primjenjivati kod
prijevoza životinja brodom u svrhu izvoza i ako je trajanje putovanja dulje od
8 sati.

Članak 50.

Prijevoznik mora osigurati da se životinje
čim prije prevezu od mjesta polazišta do mjesta odredišta.

Prijevoznik mora, s obzirom na vrstu
životinja koje se prevoze i na duljinu putovanja, osigurati sve potrebno radi
hranjenja i napajanja životinja, a također i u slučaju izmjene plana puta ili
ako je putovanje prekinuto iz razloga koji nisu pod nadzorom prijevoznika.

Troškove
hranjenja, napajanja i odmora životinja plaća prijevoznik.

IX. POSEBNI UVJETI

Članak 51.

Mjesta za odmaranje, hranjenje i napajanje
životinja moraju ispunjavati propisane uvjete i moraju biti pod stalnom
kontrolom nadležnog veterinarskog inspektora.

Članak 52.

Pri prijevozu životinja mora biti
osigurana dostatna podna površina, koja se mora povećati ako se životinje
prevoze u zadnjoj trećini graviditeta.

Propisana podna površina za pojedine vrste
životinja je sljedeća:

A. KOPITARI

if !supportLists1.      endifCestovni
i željeznički prijevoz

Kategorija                                             Površina
u m2/životinju

Odrasli konji                                         1,75 m2
(0,7 x 2,5 m) (\*)

Mladi konji (od
6 do 24 mjeseca)

- za putov. koja
traju do 48 sati             1,2 m2 (0,6 x
2 m)

Mladi konji (od
6 do 24 mjeseca)

- za putovanja
koja traju dulje

od 48 sati                                              2,4
m 2 (1,2 x 2 m)

Poniji (niži od
144 cm)                          1 m 2
(0,6 x 1,8 m)

Ždrjebad
(od 0 do 6 mjeseci)                      1,4
m 2 (1 x 4 m)

 (\*) Standardno korisna širina vagona je 2,6
do 2,7 m.

Tijekom dugih putovanja
ždrjebad i mladi konji moraju imati prostora za leći.

Navedene
površine mogu se razlikovati za najviše 10 % za odrasle konje i ponije, a za
najviše 20 % za mlade konje i ždrjebad, ovisno ne samo o visini i veličini
konja već i o njihovom fizičkom stanju, o meteorološkim uvjetima i o
predviđenom trajanju putovanja. Ovlašteni veterinar pri utovaru kontrolira i
određuje navedene promjene.

if !supportLists2.      endifZračni
prijevoz – gustoća utovara prema površini

if !supportEmptyParas endif

Težina u kg                   Površina u m2/životinju

od 0 do 100 kg                         0,42

od 100 do 200 kg                     0,66

od 200 do 300 kg                     0,87

od 300 do 400 kg                     1,04

od 400 do 500 kg                     1,19

od 500 do 600 kg                     1,34

od 600 do 700 kg                     1,51

      od 700 do 800 kg                     1,73

if !supportLists3.      endifPomorski
prijevoz

if !supportEmptyParas endif

Težina
u kg                            Površina u
m2/životinju

od
200 do 300 kg                     0,90 -
1,175

od
300 do 400 kg                     1,175 -
1,45

od
400 do 500 kg                     1,45 -
1,725

od
500 do 600 kg                     1,725 -
2

      od 600 do 700 kg                     2 - 2,25

B.
GOVEDA

if !supportLists1.      endifCestovni
i željeznički prijevoz

if !supportEmptyParas endif

Vrsta                                        Prosječna
        Površina u

                                                 težina
(kg)        m2/životinju

Mala telad                                 55                    0,30-0,40

Telad srednjeg
uzrasta               110                  0,40-0,70

Teška telad                               200                  0,70-0,95

Goveda srednjeg
uzrasta           325                  0,95-1,30

Teška goveda                           550                  1,30-1,60

      Veoma teška goveda                >700                >1,60

if !supportEmptyParas endif

Navedene
površine mogu se mijenjati ovisno ne samo o visini i veličini životinja već i o
njihovom fizičkom stanju, o meteorološkim uvjetima i o predviđenom trajanju
putovanja.

Ovlašteni
veterinar pri utovaru kontrolira i određuje navedene promjene.

if !supportLists2.      endifZračni
prijevoz

Vrsta                Prosječna      Površina u

                         težina (kg)    m2/životinju

Telad                50                      0,23

                         70                      0,28

Goveda             300                    0,84

                              500                    1,27

if !supportLists3.      endifPomorski
prijevoz

Težina u kg                   Površina u m2/životinju

od 200 - 300                            0,81-1,0575

od 300 - 400                            1,0575-1,305

od 400 - 500                            1,305-1,5525

od 500 - 600                            1,5525-1,8

      od 600 - 700                            1,8-2,025

Bređim se životinjama mora osigurati 10%
više prostora.

C. OVCE/KOZE

if !supportLists1.      endifPrijevoz
željeznicom

Vrsta                                        Težina
(kg)       Površina u m2/životinju

Ostrižene ovce                          < 55                 0,20
- 0,30

                                                 >
55                 > 0,30

Neostrižene ovce                      < 55                 0,30
- 0,40

                                                 >
55                 > 0,40

Visoko bređe ovce                    < 55                 0,40
- 0,50

                                                 >
55                 > 0,50

Koze                                        <
35                 0,20 - 0,30

                                                 35
- 55             0,30 - 0,40

                                                 >
55                 0,40 - 0,75

Visoko bređe koze                    < 55                 0,40
- 0,50

                                                      > 55                 > 0,50

Navedene
površine mogu se mijenjati ovisno ne samo o visini i veličini životinja već i o
njihovom fizičkom stanju, o meteorološkim uvjetima i o predviđenom trajanju
putovanja.

Ovlašteni
veterinar pri utovaru kontrolira i određuje navedene promjene.

2. Cestovni prijevoz

Vrsta                                         Težina
(kg)            Površina u m2/životinju

Ostriž.
ovce i janjad

teža
od 26 kg                                 <
55                 0,20 - 0,30

                                                      >
55                 > 0,30

Neostrižene
ovce                            < 55                 0,30 - 0,40

                                                      >
55                 0,40

Visoko
bređe ovce                         < 55
                0,40 - 0,50

                                                      >
55                 0,50

Koze                                              <
35                 0,20 - 0,30

                                                    35
- 55               0,30 - 0,40

                                                      >
55                 0,40 - 0,75

Visoko
bređe koze                         < 55                 0,40 - 0,50

                                                            >
55                 > 0,50

Navedene površine mogu se mijenjati ovisno
ne samo o visini i veličini životinja već i o njihovom fizičkom stanju, o
meteoro­loškim uvjetima i o predviđenom trajanju putovanja. Za malu janjad
osigurana površina može biti manja od 0,2 m2po životinji.

Ovlašteni
veterinar pri utovaru kontrolira i određuje navedene promjene.

3.Zračni
prijevoz

Ovce/koze

Prosječna
težina (kg)     Površina po ovci/kozi (m2
)

25                                                         0,2

50                                                         0,3

75                                                         0,4

if !supportLists4.      endifPomorski
prijevoz

Ovce/koze
težine (kg)   Površina po ovci/kozi (m2 )

20-30                                       0,24-0,265

30-40                                       0,265-0,290

40-50                                       0,290-0,315

50-60                                       0,315-0,34

      60-70                                       0,34-0,39

D. SVINJE

1. Željeznički i
cestovni prijevoz

Sve
svinje moraju imati mogućnost leći i ispraviti se u svoj prirodni položaj.

Gustoća
utovara za svinje od približno 100 kg ne smije prelaziti 235 kg/m2.

20
% povećavanje podne površine za životinje može ovisiti i o meteorološkim
uvjetima i o trajanju putovanja.

Vrsta,
veličina i fizičko stanje svinja upućuje na to da li navedena minimalno
propisana površina mora biti povećana.

Navedene
promjene kontrolira i određuje ovlašteni veterinar pri utovaru.

if !supportLists2.      endifZračni
prijevoz

Prosječna
težina životinja (kg)    Površina m2
/životinji

15
kg                                                    0,13
m2

25
kg                                                    0,15
m2

50
kg                                                    0,35
m2

    100 kg                                                    0,51 m2

Gustoća
utovara treba biti relativno visoka radi onemo­gu­ćavanja ozljeda kod
polijetanja ili prizemljivanja ili u slučaju turbulencije, premda sve životinje
moraju još uvijek imati mogućnost leći. Kod utvrđivanja gustoće utovara treba
voditi računa o vremenskim uvjetima i ukupnom trajanju putovanja.

if !supportLists3.      endifPomorski
prijevoz

Prosječna
težina životinja (kg)    Površina m2
/životinji

10
ili manje                                           0,20

20                                                         0,28

45                                                         0,37

70                                                         0,60

100                                                       0,85

140                                                       0,95

180                                                       1,10

      270                                                      1,50

E. PERAD

Gustoća naseljenosti peradi pri prijevozu
u kontejnerima

Kategorija peradi                            Potreban prostor

Jednodnevni pilići                            21 do 25 cm2 po piletu

Perad teška manje od 1,61 kg         180 do 200 cm2/kg

Perad teška 1,6 kg i više,

ali manje od 3 kg                            160 cm2/kg

Perad teška 3 kg i više,

ali manje od 5 kg                            115 cm2/kg

Perad teška 5 kg i više                    105 cm2/kg

Ovi se parametri
mogu razlikovati ovisno ne samo o težini i veličini peradi već i o njihovom
fizičkom stanju, o meteorološkim uvjetima i o predviđenom trajanju putovanja.

Navedene promjene kontrolira i određuje
ovlašteni veterinar pri utovaru.

Članak 53.

Uvjeti
propisani ovim člankom primjenjuju se na prijevoz životinjskih vrsta iz članka
2. stavka 1. točke a) ovoga Pravilnika osim u slučaju zračnog prijevoza, kada
se primjenjuju uvjeti propisani člankom 34. ovoga Pravilnika.

Prijevoz
životinja iz stavka 1. ovoga članka ne smije trajati dulje od 8 sati.

Trajanje
prijevoza iz stavka 2. ovoga članka može biti produljeno ukoliko prijevozno
sredstvo ispunjava sljedeće dodatne uvjete:

-
da na podu prijevoznog sredstva ima dovoljno stelje,

-
da je u prijevoznom sredstvu dostatna količina hrane za životinje primjerena
životinjskoj vrsti koja se prevozi i duljini prijevoza,

-
da postoji izravan pristup životinjama,

-
da je moguće primjereno prozračivanje koje se može prilagoditi ovisno o
temperaturi (unutarnjoj i vanjskoj),

-
da postoje pomične pregrade za stvaranje zasebnih odjelja­ka,

-
da vozila posjeduju opremu za priključivanje na dovod vode tijekom stajanja,

-
vozila koja prevoze svinje moraju raspolagati dostatnim količinama vode za
njihovo napajanje tijekom prijevoza.

U
interesu dobrobiti životinja prijevoz se, bez obzira na odredbe stavka 3. ovoga
članka, može produljiti za najviše dva sata vodeći računa o blizini mjesta
odredišta.

Cestovna prijevozna sredstva pored uvjeta iz
stavka 3. ovoga članka moraju udovoljavati i dodatnim uvjetima iz Dodatka I.
ovoga Pravilnika.

Članak 54.

Vremenski
razmaci između napajanja i hranjenja, trajanje putovanja i odmora, kod upotrebe
cestovnih vozila koja ispunjavaju uvjete iz članka 53. stavka 3. i Dodatka I.
ovoga Pravilnika, su sljedeći:

a)
Nakon devet sati putovanja telad, janjad, jarad i ždrjebad, koja nije odbijena
od sise i koja je još uvijek na mlijeku te prasad koja nije odbijena od sise,
mora se odmoriti u trajanju od najmanje sat vremena kako bi im se dala tekućina
i hrana, ovisno o potrebama. Nakon toga odmora mogu se prevoziti tijekom
daljnjih devet sati.

b)
Svinje se mogu prevoziti u trajanju od najviše 24 sata. Tijekom putovanja, mora
im biti osiguran stalan pristup vodi.

c)
Domaći kopitari mogu se prevoziti u trajanju od najviše 24 sata. Tijekom
putovanja mora im se dati tekućina i, po potrebi, hrana svakih osam sati.

d)
Za sve ostale životinje iz članka 2. stavka 1. točke 1. ovoga Pravilnika mora
nakon 14 sati putovanja biti osiguran odmor od najmanje sat vremena za koje
vrijeme im se daje tekućina i, po potrebi, hrana. Nakon odmora mogu se
prevoziti tijekom daljnjih 14 sati.

Nakon
utvrđenog trajanja putovanja iz stavka 1. ovoga članka životinje moraju biti
istovarene, napojene i nahranjene te se moraju odmoriti najmanje 24 sata.

Članak
55.

Životinje
se ne smiju prevoziti vlakom ako prijevoz traje dulje od 8 sati. Međutim,
trajanje putovanja koje je propisano člankom 54. stavkom 1. primjenjivat će se
ukoliko su, s obzirom na hranjenje i napajanje, ispunjeni uvjeti propisani
člankom 53. stavkom 3. i člankom 54. stavkom 1. i 2. ovoga Pravilnika.

Životinje
se ne smije prevoziti morem ako prijevoz traje dulje od 8 sati, osim ukoliko
su, s obzirom na hranjenje i napajanje, ispunjeni uvjeti propisani u člankom
53. stavkom 3. i člankom 54. stavkom 1. ovoga Pravilnika.

Ako
prijevoz morem traje dulje od 8 sati, a životinje se pretovaruju na brod iz
drugog prijevoznog sredstva mora ih se prije utovara na brod istovariti,
napojiti i nahraniti te im omogućiti odmor u trajanju od 8 sati u za to
namijenjenim objektima. Nadležni ovlašteni veterinar može dopustiti kraći odmor
s obzirom na okolnosti, o čemu se sastavlja zapisnik, uz uvjet da vrijeme
odmaranja životinja ne smije biti kraće od 2 sata.

X. MEĐUNARODNI
PRIJEVOZ

Članak 56.

Uvoz, provoz i izvoz životinja, u skladu s
odredbama ovoga Pravilnika, dopušten je ako prijevoznik:

- ispunjava propisane uvjete za prijevoz
određenih vrsta životinja

- posjeduje plan puta izrađen u skladu s
Dodatkom II. ovoga Pravilnika.

Nadležni
ovlašteni veterinar mora pregledom prije utovara utvrditi da su životinje
sposobne za prijevoz te da se utovar provodi u skladu s odredbama ovoga
Pravilnika.

Nadležni
ovlašteni veterinar mora u certifikat pored identifikacijske oznake životinja
upisati i to da su životinje sposobne za prijevoz te registarski broj tablica i
vrstu (tip) prijevoznog sredstva.

Članak
57.

Granični
veterinarski inspektor provjerava da li su ispunjeni uvjeti iz članka 56. ovoga
Pravilnika te da li su ispunjeni uvjeti u skladu s odredbama ovoga Pravilnika o
zaštiti dobrobiti životinja u prijevozu.

U
slučaju da granični veterinarski inspektor utvrdi da životinje nisu bile
nahranjene i napojene te da se nisu odmorile u skladu s odredbama ovoga
Pravilnika naređuje da se to provede na trošak prijevoznika.

XI. NADZOR

Članak 58.

Ako nadležni veterinarski inspektor pri
nadzoru utvrdi da pri prijevozu životinja nisu ispunjeni svi propisani uvjeti određuje
jednu od sljedećih mjera:

-
prekidanje putovanja ili vraćanje životinja u mjesto polaska najkraćim putem,
ako se time ne bi uzrokovale nepotrebne patnje životinja,

-
privremeni istovar životinja u odgovarajućim objektima uz odgovarajuće
hranjenje, napajanje i njegu, sve dok se nedostaci ne otklone. Postupak se
provodi na trošak prijevoznika.

-
ako nema mogućnosti smještaja životinja u odgovarajućim uvjetima životinje se
šalju na klanje.

Ako
prijevoznik ne provede naređene mjere iz stavka 1. ovoga članka one se provode
prisilno, na trošak prijevoznika.

Članak
59.

Ovaj
Pravilnik stupa na snagu osmog dana od dana objave u »Narodnim novinama«.

Klasa:
011-02/01-01/82

Urbroj:
525-1-01-1
Zagreb, 9. srpnja 2001.

Ministar
mr. sc. Božidar Pankretić, v. r.

Dodatak
I.

**DODATNI UVJETI KOJE MORAJU ISPUNJAVATI
CESTOVNA PRIJEVOZNA SREDSTVA ZA PRIJEVOZ KOPITARA, GOVEDA, OVACA, KOZA I SVINJA
KOJI TRAJE DULJE OD 8 SATI**

1. STELJA

Životinjama za vrijeme prijevoza mora biti
osigurana primjerena stelja:

a) koja životinjama jamči udobnost,

b)
u dovoljnoj količini što ovisi o:

 - vrsti i broju životinja koje se prevoze,

 - trajanju putovanja,

 - vremenskim uvjetima,

  c) koja osigurava primjerenu apsorpciju i
raspršivanje urina i izmeta životinja.

2. HRANA ZA ŽIVOTINJE

Ukoliko se, zbog
vrsta ili kategorija životinja koje se prevoze te trajanja putovanja, u skladu
sa člankom 54. stavkom 1. ovoga Pravilnika životinje moraju hraniti tijekom
putovanja, primjenjuje se sljedeće:

(a)
na vozilu koje prevozi životinje za vrijeme putovanja mora biti dostatna
količina primjerene hrane za životinje s obzirom na broj životinja i trajanje
putovanja,

(b)
tijekom putovanja hrana za životinje mora biti zaštićena od vremenskih utjecaja
i različitih zagađivača (prašina, gorivo, ispušni plinovi, životinjski urin i
izmet i drugo),

(c)
ako je za hranjenje životinja tijekom prijevoza potrebna posebna oprema
(pojilice, hranilice i drugo) ista se mora prevoziti u vozilu, mora biti
primjerena svrsi i biti očišćena prije i nakon uporabe te dezinficirana nakon
svakog putovanja,

(d)
navedena oprema za hranjenje mora biti oblikovana na način da se životinje ne
mogu povrijediti i da se za vrijeme hranjenja može pričvrstiti na određeni dio
vozila radi sprječavanja prevrtanja iste. Kad se vozilo kreće i kad oprema nije
u upotrebi mora biti spremljena u dijelu vozila koji je odvojen od životinja.

3. PRISTUP

Vozila koja se koriste za prijevoz
životinja moraju biti opremljena na način da se u svako doba može pristupiti
svim životinjama koje se prevoze, kako bi mogle biti pregledane te kako bi im
se mogla pružiti primjerena njega, uključujući hranjenje i napajanje.

4. PROZRAČIVANJE

a) Vozilo za
prijevoz životinja mora biti opremljeno primjerenim sustavom za prozračivanje
kako bi se osigurala dobrobit životinja tijekom prijevoza i mora udovoljavati
sljedećim uvjetima:

-
planiranom putovanju i njegovom trajanju,

-
obliku korištenog vozila (otvoreno ili zatvoreno),

-
unutarnjoj i vanjskoj temperaturi, što ovisi o vremenskim uvjetima tijekom
planiranog putovanja,

-
specifičnim fiziološkim potrebama različitih vrsta životinja koje se prevoze,

-
gustoći utovara u skladu sa člankom 52. ovoga Pravilnika te raspoloživom
prostoru iznad životinja kada su u prirodnom stojećem položaju.

b)
Sustav mora biti oblikovan na način:

-
da se može koristiti u svako doba kada se životinje nalaze u vozilu, bilo
tijekom prijevoza ili u mirovanju,

-
da osigurava djelotvoran protok zraka.

c)
Prijevoznik mora osigurati takav sustav prozračivanja koji osigurava mogućnost
održavanja temperature u rasponu od +5oC
do +30oC
u vozilu za sve životinje, uz odstupanje od + 5oC,
ovisno o vanjskoj temperaturi. Ovaj sustav mora također biti opremljen
primjerenim kontrolnim uređajem.

d)
Način prozračivanja u prijevoznom sredstvu ne smije ograničavati slobodno
kretanje životinja.

5. PREGRADE

a) Vozilo mora
biti opremljeno pregradama kako bi se mogli stvoriti odvojeni prostori.

b)
Pregrade moraju biti izrađene na način da se mogu postaviti u različitim
položajima kako bi se veličina prostora mogla prilagoditi specifičnim uvjetima
te vrsti, veličini i broju životinja.

6. OPSKRBA VODOM

a) Prijevozno
sredstvo za prijevoz životinja mora biti opremljeno sistemom za spajanje na
priključak za vodu u svrhu napajanja životinja za vrijeme stajanja.

b)
Vozilo mora biti opremljeno nepokretnom ili pokretnom opremom za napajanje
različitih vrsta i kategorija životinja (pojilice, šalice, viseće pojilice s
dudom) u vozilu. Oprema mora biti oblikovana tako da se životinje ne mogu ozlijediti.

c)
Bez obzira na podtočke a) i b) ove točke prijevozna sredstva kojima se prevoze
svinje, ovisno o kapacitetu vozila, o broju svinja koje se prevoze i o broju
stajanja koji je predviđen tijekom putovanja, moraju biti opremljena jednim ili
većim brojem rezervoara za vodu dostatnog kapaciteta, kako bi životinje mogle
piti po volji tijekom putovanja.

Rezervoari
za vodu moraju biti izrađeni na način da se mogu isprazniti i očistiti nakon
svakog putovanja i moraju biti opremljeni sustavom koji omogućuje provjeru
razine vode, kako bi bilo moguće nadopunjavanje u bilo koje prikladno doba
tijekom putovanja. Moraju biti spojeni na uređaje za piće unutar odjeljaka
prijevoznog sredstva kako bi svinje mogle po volji piti tijekom prijevoza.
Paralelno s gore navedenim sustavom za napajanje može se koristiti sustav
raspršivanja za vlaženje svinja.

if !supportEmptyParas endif

Dodatak
II.

PLAN PUTA

  1. PRIJEVOZNIK                                      2. NAČIN
PRIJEVOZA

  (ime, adresa, ime
tvrtke)                              BROJ
REGISTARSKE TABLICE VOZILA

ILI
IDENTIFIKACIJE

  3. VRSTE ŽIVOTINJA                              4. PLAN PUTA

  BROJ ŽIVOTINJA

  MJESTO POLASKA

  MJESTO ODREDIŠTA I DRŽAVA           OČEKIVANO TRAJANJE PUTOVANJA

(a)                                                               (a)

  5. BROJ SVJEDODŽBE O
ZDRAVSTVENOM                                            6. PEČAT OVLAŠTENOG
VETERINARA  7. PEČAT VETERINARA NA                                                                             STANJU
ŽIVOTINJA ILI PRATEĆEG DOKUMENTA                                            U
MJESTU POLASKA               MJESTIMA ZA
ODMARANJE

if !supportEmptyParas endif

(a)                                                               (b)

  8. DATUM I VRIJEME
POLASKA           9. IME ODGOVORNE OSOBE
KOJA             10. PEČAT NADLEŽ. GRANIČNE

                                                                     PRATI
ŽIVOTINJE TIJEKOM   VETERINARSKE
INSPEKCIJE

                                                                     PRIJEVOZA

(a)                                                               (c)                                                (d)

  11. PLANIRANA MJESTA ODMORA ILI PRETOVARA        11. STVARNA MJESTA ODMORA ILI PRETOVARA

  (a)

(c)
i (e)

  13. ADRESA ODMORIŠTA                        14. DATUM I VRIJEME            15.
TRAJANJE         16. RAZLOG   17. ADRESA                       18.
DATUM I SAT

POČETKA
ODMORA                          ODMARANJA
(SATI)

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

  19. a) ispuni
prijevoznik prije polaska             20. POTPIS ODGOVOR. OSOBE KOJA      21. DATUM I VRIJEME DOLASKA

       b) ispuni ovlašteni
veterinar                        JE
PRATILA ŽIVOTINJE TIJEKOM              NA MJESTO ODREDIŠTA

       c) ispuni
prijevoznik tijekom putovanja       PUTOVANJA                             PEČAT
OVLAŠTENOG VETERI-

       d) ispuni nadležni
granični veterinarski inspektor                                                      NARA
U MJESTU DOLASKA

e) ispuni
prijevoznik po završetku putovanja                                                  (e)

  NAPOMENA

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

Pravilnik, NN 71/2001-1243